ÕIGUSTE TEOSTAMISE LEPING

|  |  |
| --- | --- |
| Esitaja: |  |
| Isikukood: |  |
| Aadress: |  |
| E-posti aadress / telefon: |  |
| Pangakonto nr (IBAN): |  |

ja

|  |
| --- |
| **EESTI NÄITLEJATE LIIT MTÜ** (edaspidi: **ENL**) |
| Registrikood: | 80044655 |
| Aadress: | Sakala tn 3, Tallinn, 10141 |
| Kontaktandmed: | +372 5341 5555, enliit@enliit.ee  |

keda nimetatakse edaspidi käesolevas lepingus eraldi: **pool** või koos: **pooled** on sõlminud käesoleva esinduslepingu (edaspidi: **leping**) alljärgnevatel tingimustel:

1. **Lepingu ese**
	1. **Lepingu esemeks** on õiguste omajale (ÕO) kuuluvad teose esitaja varalised õigused, mis on tekkinud esitaja/näitleja esitusega ning mille ÕO loovutab lepinguga ja lepingus sätestatud tingimustel ENL-ile nende õiguste kollektiivseks teostamiseks ENL-i kaudu.
	2. **Õiguste omaja** on isik(ud), kes omab autoriõigusega kaasnevaid õigusi ja/või kellel on õigus õigustest saadavale tasule.
	3. **Õigustest saadav tasu** on tasu, mida ENL kui kollektiivse esindamise organisatsioon kogub õiguste omajate nimel.
	4. **Haldustasu** on summa, mida ENL võtab õigustest saadavast tasust autoriõiguse või autoriõigusega kaasnevate õiguste teostamise teenuse kulude katmiseks.
	5. Lepingu sõlmimisega ei saa ÕO ENL liikmeks ning talle ei laiene ENL liikme õigused ja kohustused.
2. **autoriõigusega kaasnevate varaliste õiguste üleandmine**
	1. ÕO loovutab ENL-ile kui kollektiivse esindamise organisatsioonile esitaja/näitleja kui teose esitaja varalised õigused nende kollektiivseks teostamiseks ilma territoriaalsete piiranguteta:
		1. lubada ja keelata seni fikseerimata näitleja esituse salvestamine mis tahes vormis või viisil või tehnilisele vahendile, seadmele või nende abil;
		2. lubada ja keelata näitleja esituse heli ja kujutise eraldi kasutamine juhul, kui need on salvestatud koos ja moodustavad ühtse terviku;
		3. lubada ja keelata näitleja esituse raadio, televisiooni, kaabellevivõrgu, satelliidi, arvutivõrgu või mistahes muu tehnilise vahendi, seadme, protsessi või lahenduse vahendusel edastamine ja taasedastamine (õigus teose esituse edastamiseks ja taasedastamiseks);
		4. lubada ja keelata näitleja esituse suunamine üldsusele mis tahes tehnilise vahendi, seadme või lahenduse abil väljaspool paika, kus esitus toimub, va. autoriõiguse seaduses selgesõnaliselt välistatud juhud;
		5. lubada ja keelata näitleja esituse salvestise otsene või kaudne, ajutine või alaline, osaline või täielik reprodutseerimine mis tahes vormis või mis tahes viisil (õigus teose esituse reprodutseerimisele);
		6. lubada ja keelata näitleja esituse salvestise mistahes vormis või viisil levitamine üldsusele, rentimine ja laenutamine või mistahes muul viisil üldsusele kasutada andmist (õigus teose esituse levitamisele);
		7. lubada ja keelata näitleja esituse salvestise üldsusele kättesaadavaks tegemine mistahes vormis või viisil või tehniliste vahendite, seadmete, protsesside või lahenduste abil selliselt, et isikud saavad näitleja esitust kasutada nende poolt individuaalselt valitud kohas ja ajal (õigus teose esituse üldsusele kättesaadavaks tegemisele).
	2. ÕO loovutab ENL-le õiguse koguda ja nõuda tema nimel õigeaegset, asjakohast ja piisavat teavet teose ja esituse kasutamise, eelkõige kasutusviiside, kogu saadud tulu ja esitaja/näitleja saadaoleva tasu kohta.
	3. ENL-il on kõik õigused kaitsmaks loovutatud õigusi ning vajadusel rakendada antud õiguste rikkumise korral omal parimal äranägemisel kõiki seadusest tulenevaid õiguskaitsevahendeid.
3. **Tasu**
	1. ÕO loovutab ENL-ile õiguse koguda tasu näitleja esituse kasutamise eest juhul, kus näitlejal on autoriõiguse seaduse kohaselt näitleja esituse kasutamise eest õigus saada õiglast tasu (õigus õiglasele tasule).
	2. ENL poolt kollektiivselt teostatud näitlejate teoste esituste varaliste õiguste kasutamisest saadud ja laekunud tasud jaotab ja maksab ENL vastavalt ENL organite (üldkoosoleku, volikogu ja juhatuse) poolt kehtestatud korrale sõltuvalt teoste esituste tegelikust kasutamisest.
	3. ENL-il on enne õigustest saadud ja kogutud tasude jaotamist ja väljamaksmist õigus sellest tasust maha arvata haldustasu.
	4. Haldustasu suuruse määrab üldkoosolek, kuid see ei või ületada põhjendatud ja dokumenteeritud kulusid, mida ENL kannab autoriõiguse ja autoriõigusega kaasnevate õiguste teostamise eesmärgil. Haldustasu on avaldatud ENL kodulehel. Haldustasu muutumisel teavitab ENL ÕO-t 30 päeva jooksul peale selle muutmist.
	5. Saadaolevad summad jaotab ja maksab ENL liikmetest ja esindatavatest näitlejatele välja vastavalt ENL organite poolt kehtestatud tähtaegadele ning saadaolevate summade jaotamine ja väljamaksmine toimub vähemalt ühel korral kalendriaastas, kuid hiljemalt seaduses sätestatud tähtaja möödudes selle majandusaasta lõpust, kui õigustest saadav tasu koguti.
	6. Jaotamisele ja väljamaksmisele kuuluva summa kannab ENL pangaülekandega lepingus näidatud ÕO pangakontole, pidades väljamakstavalt summast kinni tulumaksu õigusaktides ettenähtud ulatuses.
4. **ÕIGUSTE OMAJA GARANTIID**

### ÕO-l on õigus saada põhjendatud taotluse alusel teavet:

### teose või autoriõigusega kaasnevate õiguste objekti kohta, mille suhtes ENL õigusi teostab;

### isiku kohta, kellele õigused on loovutatud või litsentseeritud;

### õiguste teostamise territooriumi kohta.

### ENL teeb viivitamata (10 kalendripäeva jooksul) nõutud teabe elektroonilises vormis kättesaadavaks.

### Kui punktis 4.1. nimetatud teabe esitamine teoste või autoriõigusega kaasnevate õiguste objektide kohta on ENL tegevuse ulatuse tõttu põhjendamatult keeruline, tuleb teha kättesaadavaks teave vähemalt teoste või autoriõigusega kaasnevate õiguste objektide liikide kohta, samuti teostatavate õiguste ning nende teostamise territooriumide kohta.

### ÕO-l on õigus esitada kaebus ENL-ile saadaolevate summade kogumise, mahaarvamiste ning jaotamise korra kohta.

### Kaebuse esitamise korral on ENL kohustatud vastama kaebuse esitajale kirjalikult 10 kalendripäeva jooksul, kaebuse tagasilükkamise korral peab ENL seda põhjendama.

### Kui pooled ei saavuta tekkinud vaidluses kokkulepet, on ühel või mõlemal poolel õigus pöörduda vaidluse lahendamiseks lepitaja poole. Lepitajaks võib olla autoriõiguse komisjon või poolte valitud üks või mitu isikut, kes vastavad lepitusseaduse §-s 3 nimetatud tingimustele.

1. **Isikuandmete töötlemine**
	1. Lepingule allakirjutamisega annab ÕO ENL-ile õiguse tema isikuandmete töötlemiseks lepingu täitmiseks vajalikus ulatuses ja eesmärgil.
	2. ENL kogub ja töötleb peamiselt isikuandmeid, mille ÕO on ise lepingut sõlmides või lepingu täitmise käigus ENL-ile edastanud.
	3. ENL töötleb ÕO-ga seonduvaid isikuandmeid käesoleva lepingu täitmiseks ja varaliste õiguste kollektiivseks teostamiseks, õigustest saadud ja kogutud tasude jaotamiseks ja väljamaksmiseks, õigusaktidest kollektiivse esindamise organisatsioonile tulenevate kohustuste täitmiseks, ENL-i liikmetega ja esindatavatega suhtlemiseks, ENL juriidiliste kohustuste täitmiseks ja ENL õigustatud huvides.
2. **Lepingu kehtivus ja lõppemine**
	1. Leping jõustub selle mõlema poole poolt allkirjastamise kuupäevast. Leping sõlmitakse määramata tähtajaks.
	2. Lepingu lõpetamine võib toimuda poolte kirjalikul kokkuleppel või lõppeb võlaõigusseaduses ettenähtud korras.
	3. ÕO-l on õigus leping üles öelda iga kalendriaasta 1. jaanuarist, teatades sellest ENL-ile kirjalikult vähemalt 2 kuud ette.
	4. Lepingu lõpetamisel või ülesütlemisel kannab ENL jooksva aasta eest kogutud summa ÕO pangakontole lepingus kehtestatud korras kui pooled ei ole kokku leppinud teisiti.
3. **Lõppsätted**
	1. Lepingus on sätestatud kõik lepingus ettenähtud ja poolte poolt vajalikuks peetud asjaolud ja kokkulepped. Lepingu sõlmimisega kaotavad kehtivuse kõik poolte varasemad tahteavaldused ja kokkulepped, mis ei sisaldu lepingus või on sellega vastuolus.
	2. Leping on koostatud eesti keeles ja sõlmitud elektroonilises vormis digitaalse allkirjastamise teel ning edastatud kummalegi poolele.

**Õiguste omaja: ENL:**

*/allkirjastatud digitaalselt/ /allkirjastatud digitaalselt*